Rania al-Abdullah

Rania al-Abdullah (, alkuperäinen nimi Rania Al-Yasin, s. 31. elokuuta 1970 Kuwait) on Jordanian kuningas Abdullah II:n puoliso ja kuningatar. 

 Tausta 
Rania Al-Yasin syntyi palestiinalais-jordanialaiseen perheeseen Kuwaitissa. Hän kävi peruskoulun ja lukion Kuwaitissa ja opiskeli sen jälkeen Kairon amerikkalaisessa yliopistossa liiketaloutta. Rania Al-Yasin valmistui vuonna 1991, ja sen jälkeen hän työskenteli markkinoinnissa Citibankissa ja Applessa.

Kuningatar osaa sujuvaa arabiaa ja englantia sekä jonkin verran ranskaa.


 Avioliitto ja lapset 
Al-Yasin tutustui kuningas Abdullah II:een tammikuussa 1993 illalliskutsuilla. He kihlautuivat pian tapaamisen jälkeen ja avioituivat 10. kesäkuuta 1993. Kuningas Abdullah II nousi Jordanian hašemiittisen kuningaskunnan kuninkaaksi vuonna 1999. Tällöin Rania al-Abdullahistasta tuli maailman nuorin kuningatar. Kuningasparilla on neljä lasta: 
 kruununprinssi Hussein (s. 1994)
 prinsessa Iman (s. 1996)
 prinsessa Salma (s. 2000)
 prinssi Hashem (s. 2005)

 Kuningattarena 
Rania on käyttänyt asemaansa tuodakseen esille epäkohtia, joista tärkein on lasten hyvinvointi. Hän on muun muassa perustanut nimeään kantavan säätiön, jonka tarkoitus on tukea maan koulutussektoria. Lisäksi hän on toiminut Yhdistyneiden kansakuntien tyttöjen koulutus -aloitteen puheenjohtajana.

Ranialla on Youtube-kanava, jolla hän haluaa kumota islamiin ja muslimeihin liittyviä ennakkoluuloja ja väärinkäsityksiä. Hän on muun muassa vastannut kysymyksiin, joita hän oli pyytänyt katsojia lähettämään.45min Special: Rania - YouTuben kuningatar (esitetty 8.7.2009)

Hamasin hyökättyä Israeliin kuningatar arvosteli länsimaita siitä, että ne eivät tuominneet Israelin pommituksia Gazassa.

 Kunnianosoituksia 
 55x55px Al-Hussein bin Alin ritarikunta (Jordania, 1999)
 55x55px Serafiimiritarikunta (Ruotsi, 2003)
 55x55px Kaarle III:n ritarikunta (Espanja, 2006)
 55x55px Isabella Katolilaisen ritarikunta (Espanja, 1999)
 55x55px Arvokkaan kruunun ritarikunta (Japani, 1999)
 55x55px Italian tasavallan ansioritarikunta (Italia, 2009)
 55x55px Bundesverdienstkreuz (Saksa, 2002)
 55x55px Alankomaiden leijonan ritarikunta (Alankomaat, 2006)
 55x55px Pyhän Jaakon miekan sotilaallinen ritarikunta (Portugali, 2009)
 55x55px Henrik Purjehtijan ritarikunta (Portugali, 2008)
 55x55px Leopoldin ritarikunta (Belgia, 2016)
 55x55px Pyhän Olavin ritarikunta (Norja, 2000)
 55x55px Šeikki Isa ibn Salman Al Khalifan ritarikunta (Bahrain, 1999)
 55x55px Itävallan tasavallan kunniamitali (Itävalta, 2001)
 55x55px Laila Utaman perheen ritarikunta (Brunei, 2008)

Lähde:

 Lähteet 

 Aiheesta muualla 
 Virallinen sivusto
 Kuningatar Ranian Youtube-kanava

Luokka:Hašimidit
Luokka:Jordanialaiset henkilöt
Luokka:Vuonna 1970 syntyneet
Luokka:Elävät henkilöt
Luokka:Tubettajat